open-index/open-wikipedia-markdown huggingface dataset:
ভোলাব শহীদ স্মৃতি উচ্চ বিদ্যালয়

**ভোলাব শহীদ স্মৃতি উচ্চ বিদ্যালয়** বাংলাদেশের ঢাকা বিভাগের নারায়ণগঞ্জ জেলায় অবস্থিত একটি বিদ্যালয়।

## অবস্থান
বিদ্যালয়টি বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার অধীনে ভোলাব ইউনিয়নে অবস্থিত।

## ইতিহাস
বিদ্যালয়টি ১৯৭০ সনের ১২ই জানুয়ারি শীতলক্ষ্যা নদীর পূর্ব পাশে প্রতিষ্ঠিত হয়। ১৯৭১ সালে বাংলাদেশের স্বাধীনতা যুদ্ধ চলাকালে বিদ্যালয়টি মুক্তিযোদ্ধাদের ক্যাম্প হিসেবে ব্যবহৃত হয়। ফলে ১৯৭১ সালের ২৮ নভেম্বর বিদ্যালয়টি সম্পূর্ণ পুড়িয়ে ফেলা হয় এবং একই দিনে ঘটনাস্থলে তিন জন মুক্তিযোদ্ধা নিহত হয়। পরবর্তীতে মুক্তিযোদ্ধাদের স্মৃতি রক্ষার্থে বিদ্যালয়টির নামকরণ করা হয় *ভোলাব শহীদ স্মৃতি উচ্চ বিদ্যালয়*। ২০১৫ সালের ২৭ ফেব্রুয়ারি বিদ্যালয় প্রাঙ্গনে একটি *মুক্তিযোদ্ধা ভবন* প্রতিষ্ঠা করা হয়।

## ফলাফল
এইস.এস.সি পরীক্ষাঃ

## তথ্যসূত্র

## বহিঃসংযোগ
*মাধ্যমিক বিদ্যালয়

বিষয়শ্রেণী:নারায়ণগঞ্জ জেলার বিদ্যালয়
বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান‎
উদ্ভাবকদের তালিকা

এই **[[উদ্ভাবক]]দের তালিকা**টিতে বিশ্বের বিভিন্ন দেশের উদ্ভাবকদের নাম সন্নিবিষ্ট হয়েছে।

## বর্ণানুক্রমিক তালিকা

### অ
* আর্নেস্ট কার্ল অ্যাবে (১৮৪০–১৯০৫), জার্মানি – অ্যাবে সংগ্রাহী, অপবর্ণীয় লেন্স, প্রতিসরাঙ্ক মাপবার যন্ত্র
* হোবানেস আদাবিয়ান (১৮৭৯–১৯৩২), আর্মেনিয়া/রাসিয়া – রঙিন টেলিভিশনের ত্রিবর্ণ নীতি
* উইলিয়াম আদ্দিস (১৭৩৪–১৮০৮), ইংল্যান্ড – টুথব্রাশ
* জাবের ইবনে আফলাহ (c. ১১০০–১১৫০), ইসলামী স্পেন – পোর্টেবল সেলেস্টিয়াল গ্লোব
* কার্ল রোমান আব্ট (১৮৫০–১৯৩৩), সুইজারল্যান্ড – আব্ট রেক রেল ব্যবস্থা
* জিওভানি বাতিস্তা আমিচি (১৭৮৬–১৮৬৩), ইতালি – ডিপ্লাইডোস্কোপ, আমিচি প্রিজম
* ব্রুস আমেস (জন্ম ১৯২৮), ইউএসএ – আমেস পরীক্ষা (কোষ জীববিজ্ঞান)
* আনাতোলি আলেক্সান্দ্রোভ (১৯০৩–১৯৯৪), রাসিয়া – এন্টি-মাইন, নৌ পারমাণবিক চুল্লী (প্রথম পারমাণবিক বরফভাঙ্গা জাহাজ সহ)
* রস্তিস্লাভ আলেক্সেইভ (১৯১৬–১৯৮০), রাসিয়া – এক্রানোপ্ল্যান
* আলেকজান্ডার আলেক্সিয়েফ (১৯০১–১৯৮২) রাসিয়া/ফ্রান্স – পিনপর্দা অ্যানিমেশন (তার স্ত্রী ক্লেয়ার পার্কারের সাথে)
* রবার্ট এ্যাডলার (১৯১৩–২০০৭), অস্ট্রিয়া/যুক্তরাষ্ট – বেতার রিমোট কন্ট্রোল (ইউজিন পলে সহ)
* স্যামুয়েল ডব্লিউ এল্ডারসন (১৯১৪–২০০৫), ইউএসএ – ক্র্যাশ টেস্ট ডামি
* জেনেরিক আল্টসার (১৯২৬–১৯৯৮), রাসিয়া – TRIZ ("আবিস্কারকের সমস্যা তত্ত্ব সমাধান")

### আ
* আলেক্সেই আইসেব (১৯০৮–১৯৭১), রাসিয়া – প্রথম রকেট-চালিত যোদ্ধা বিমান, BI-1 (together with Isaev)
* আলবার্ট আইনস্টাইন (১৮৭৯-১৯৫৫), জার্মানি - আইনস্টাইন রেফ্রিজারেটর।
### ই
* ডাইসুকি ইনোয়ু (জন্ম ১৯৪০), জাপান – কারাওকে মেশিন
* জানোস ইরিনই (১৮১৭–১৮৯৫), হাঙ্গেরি – শব্দহীন ম্যাচ
* আব ইরেক্স (১৯০১–১৯৭১), ইউএস – অ্যানিমেশনের জন্য মাল্টিপ্লেন ক্যামেরা
* মামুরো ইমুরা (জন্ম ১৯৪৮), জাপান – RFIQin (স্বয়ংক্রিয় রন্ধন যন্ত্র)
* গ্যাব্রিয়েল ইলজারভ (১৯২১–১৯৯২), রাসিয়া – Ilizarov apparatus, বাহ্যিক স্থায়ীকরণ, distraction osteogenesis
* সের্গেই ইলিয়ুসিন (১৮৯৪–১৯৭৭), রাসিয়া – Il-series aircraft, including Ilyushin Il-2 bomber (ইতিহাসে সর্বাধিক উৎপাদিত সামরিক বিমান)
* ইসিডোর (১৫তম শতক), রাসিয়া – কল্পনানুসারে প্রথম রুশ ভদকা

### ক
* কেলভিন কুয়েট (জন্ম ১৯২৩), ইউএসএ – পারমাণবিক শক্তি মাইক্রোস্কোপ (গের্ড বিনিগ (১৯৪৭–), এবং ক্রিস্টোফার জেবার (?–) সহকারে)
* আডোল্ফ কুইটেলেট (১৭৯৬–১৮৭৪), ফ্রান্স/বেলজিয়াম – বডি মাস ইনডেক্স বিএমআই)

### গ
* আলেকজান্ডার গ্রাহামবেল (১৮৪৭-১৯২২), স্কটল্যান্ড - টেলিফোন, গ্রাফোফোন।

### চ
* চার্লস চেম্বারল্যান্ড (১৮৫১–১৯০৮), ফ্রান্স - চেম্বারল্যান্ড ফিল্টার

### ন
* আইজাক নিউটন (১৬৪২-১৭২৭), ইংল্যান্ড - প্রতিফলক দূরবীন।

### প
* ইভান পেত্রোভিচ পাভলভ (১৮৪৯-১৯৩৬), রাশিয়া - কনডিশনিং রিফ্লেক্স -শর্তাধীন প্রতিবর্তী ক্রিয়া।

### স
* অ্যান্ড্রুজ সেলসিয়াাস (১৭০১-১৭৪৪), সুইডেন - সেলসিয়াস স্কেল।

### হ
* টেড হফ (জন্ম ১৯৩৭), মার্কিন যুক্তরাষ্ট্র - মাইক্রোপ্রসেসর।
* আলবার্ট হফম্যান (১৯০৬-২০০৮), সুইজারল্যান্ড -এলএসডি (Lysergic acid diethylamide)
* কোতারো হোন্ডা (১৮৭০-১৯৫৪), জাপান – কেএস স্টিল

## তথ্যসূত্র

## বহিঃসংযোগ


*
সমারসেট কাউন্টি ক্রিকেট ক্লাব

**সমারসেট কাউন্টি ক্রিকেট ক্লাব** ১৮টি প্রধান কাউন্টি ক্লাবের অন্যতম। ইংল্যান্ড এবং ওয়েলসের ঘরোয়া ক্রিকেট অবকাঠামোয় অবস্থান করে ঐতিহাসিক কাউন্টি হিসেবে বিবেচিত সমারসেটের প্রতিনিধিত্বকারী ক্লাব দল এটি। *সমারসেট সাব্রেস* ক্লাবের সীমিত ওভারের দল ছিল। বর্তমানে এটি শুধু *সমারসেট* নামেই পরিচিতি বহন করছে।

## ক্লাব প্রতিষ্ঠা
টনটনের কাউন্টি গ্রাউন্ডে ক্লাবের সদর দফতর অবস্থিত। ডেভনের সিডমাউথে সমারসেটের ভদ্রমহোদয়গণ ও ডেভনের ভদ্রমহোদয়গণের মধ্যকার খেলার পর ১৮৭৫ সালে সমারসেট কাউন্টি ক্রিকেট ক্লাব গঠনের সিদ্ধান্ত চূড়ান্ত হয়। দুইদিনের খেলায় সমারসেট আট উইকেটে জয় পায়। সমারসেটের ভদ্রমহোদয়গণ ও তাদের বন্ধুগণ সভায় ঐকমত্য পোষণ করেন যে, সমারসেটের নিজস্ব কাউন্টি ক্রিকেট ক্লাব থাকা প্রয়োজন। ইংরেজ প্রথম-শ্রেণীর ক্রিকেটে প্রতিনিধিত্বকারী সকল ক্লাবের মধ্যে কেবলমাত্র সমারসেট ক্লাবই নিজস্ব সীমানার বাইরে গঠিত হয়েছে।

## ইতিহাস
১৮৭৫ সালে সমারসেট ক্লাব প্রতিষ্ঠিত হয় ও ১৮৮২ সালে প্রথম-শ্রেণীর ক্রিকেটে খেলার মর্যাদা পায়। পরবর্তীতে পুনরায় ১৮৯১ সালে প্রথম-শ্রেণীর ক্রিকেটে খেলার মর্যাদা লাভ করে। প্রাচীনতম কাউন্টি ক্লাব হলেও অদ্যাবধি কাউন্টি চ্যাম্পিয়নশীপের শিরোপা লাভ করতে ব্যর্থ হয়। তবে, ২০০১, ২০১০ ও ২০১২ সালে দলটি দ্বিতীয় স্থানে অবস্থান করেছিল। ১৯৭০-এর দশকের শেষার্ধ্বে ১৯৭৯ সালে প্রথমবারের মতো জিলেট কাপ ও জন প্লেয়ার লীগের শিরোপা জয় করে। পরবর্তীত একদিনের ক্রিকেটে আরও দুইবার জিলেট কাপ, দুইবার বেনসন এন্ড হেজেস কাপ ও জন প্লেয়ার লীগের শিরোপা জয় করেছিল। ২০০৩ সালে টুয়েন্টি২০ ক্রিকেট প্রতিযোগিতার সূচনা ঘটলে দলটি চারবার ফাইনালে পৌঁছুতে সক্ষম হয় ও ২০০৫ সালে প্রতিযোগিতার চ্যাম্পিয়ন হয়।

টনটনের কাউন্টি গ্রাউন্ডেই দলের প্রায় সবগুলো খেলা অনুষ্ঠিত হয়েছে। ২০১২ ও ২০১৫ সালে প্রথম-শ্রেণীর খেলাসহ অন্যান্য খেলা ২০০৫ সাল থেকে টনটন ভেলে এমসিসি ইউনিভার্সিটিজ দলগুলোর বিপক্ষে খেলেছে। ক্লাবের দ্বিতীয় একাদশেরও নিয়মিত মাঠ হিসেবে টনটন ভেল পরিচিত। অতীতে ক্ল্যারেন্স পার্ক, ওয়েস্টন-সুপার-মেয়ার ও বাথের রিক্রিয়েশন গ্রাউন্ডে অনেকগুলো খেলায় অংশ নেয়।

১৩ জুলাই, ১৭৫১ তারিখে সমারসেট তাদের সর্বপ্রথম খেলায় অংশগ্রহণ করে। প্রিন্স অব ওয়েলস ফ্রেডেরিকের স্মৃতির উদ্দেশ্যে এ খেলাটির আয়োজন করা হয়। ফ্রেডেরিক ক্রিকেট খেলার অন্যতম পৃষ্ঠপোষক ছিলেন।

## তথ্যসূত্র

## গ্রন্থপঞ্জী
*
*
*

## আরও পড়ুন
*H S Altham, *A History of Cricket, Volume 1 (to 1914)*, George Allen & Unwin, 1962
*Derek Birley, *A Social History of English Cricket*, Aurum, 1999
*Rowland Bowen, *Cricket: A History of its Growth and Development*, Eyre & Spottiswoode, 1970
*Roy Webber, *The Playfair Book of Cricket Records*, Playfair Books, 1951
*Playfair Cricket Annual – various editions
*Wisden Cricketers' Almanack – various editions

## বহিঃসংযোগ

*Somerset CCC Official Site
*Somerset First-Class Records at cricketarchive.com

বিষয়শ্রেণী:টনটন
বিষয়শ্রেণী:সমারসেট কাউন্টি ক্রিকেট ক্লাব
বিষয়শ্রেণী:ইংরেজ প্রথম-শ্রেণীর ক্রিকেট দল
বিষয়শ্রেণী:সমারসেটের ইতিহাস
বিষয়শ্রেণী:সমারসেটে ক্রিকেট
বিষয়শ্রেণী:১৮৭৫-এ প্রতিষ্ঠিত ক্রীড়া ক্লাব
বিষয়শ্রেণী:১৮৭৫-এ ইংল্যান্ডে প্রতিষ্ঠিত
চকপরান-কাটাখালি

**চকপরান-কাটাখালি** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল জঙ্গলকাটি মসজিদ।

## জঙ্গলকাটি মসজিদ
ঊনবিংশ শতাব্দীর প্রথমার্ধে জঙ্গল কেটে চকপরান-কাটাখালি গ্রাম পত্তনের সময় বিহার থেকে আগত জনৈক কাঁবিল মণ্ডল ৩৬ ফুট ৩ ইঞ্চি X ২৪ ফুট ৫ ইঞ্চি মাপের ও ২৫ ফুট উচ্চ অলিন্দযুক্ত তিনগম্বুজ আয়তাকার প্রতিষ্ঠালিপিহীন মসজিদ নির্মাণ করেন। পূর্ব-পশ্চিম মুখী দুটি অর্ধগোলাকৃতি খিলান ও পেণ্ডেণটিভ করে গম্বুজাকৃতি ছাদ নির্মিত হয়েছে। মসজিদের ভেতরের মাপ ৩০ ফুট ৬ ইঞ্চি X ৯ ফুট এবং অলিন্দের মাপ ৩০ ফুট ৬ ইঞ্চি X ৮ ফুট ৬ ইঞ্চি।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
চন্দনদহ

**চন্দনদহ** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ব্রিটিশ আমলে নির্মিত একটি নীলকুঠি।

## নীলকুঠি
চন্দনদহ গ্রামের প্রাথমিক বিদ্যালয়ের নিকটে ৪০ ফুট X ১৩ ফুট ৬ ইঞ্চি মাপের ও ১৫ ফুট উচ্চ জীর্ণ ও ধ্বংসপ্রায় একটি নীলকুঠি অবস্থিত। এই নীলকুঠির উত্তর ও দক্ষিণ দিকে ১১ ফুট ৬ ইঞ্চি X ১১ ফুট ৬ ইঞ্চি মাপের দুইটি বর্গাকৃতি গম্বুজাকৃতি ছাদ বিশিষ্ট কক্ষ অবস্থিত। বাড়িটি নির্মাণে ২১ X ১৪ X ৫ ঘন সেন্টিমিটার মাপের ইট ব্যবহৃত হয়েছে। বর্তমানে এই বাড়িটিকে হিন্দু ও মুসলিম ধর্ম্বাবলম্বী উভয় সম্প্রদায়ের মানুষ বিভিন্ন ধর্মীয় আচার পালনের জন্য ব্যবহার করে থাকেন।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
খোর্দ্দ সদাশিবপুর

**খোর্দ সদাশিবপুর** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।

## আটচালা শিবমন্দির
খোর্দ সদাশিবপুরে ১২২৭ বঙ্গাব্দে জনৈক নবীনচন্দ্র সরদার দ্বারা নির্মিত ১৪ ফুট X ১৪ ফুট মাপের ও ৪০ ফুট উচ্চ পূর্বমুখী, ত্রিকলস, একদুয়ারী, অলিন্দবিহীন আটচালা শিব মন্দির অবস্থিত। ৯ ফুট ১.৫ ইঞ্চি X ৯ ফুট মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়। মন্দিরের সামনের দেওয়ালে পোড়ামাটির ক্ষয়প্রাপ্ত দুইটি লম্ফনোদ্যত সিংহমূর্তি ও গণেশ মূর্তি রয়েছে। এছাড়া এই দেওয়ালে কার্নিশের নিচে উড়ন্ত ও উপবিষ্ট এক সারি পোড়ামাটির পায়রার মূর্তি রয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
ঘাটেশ্বর

**ঘাটেশ্বর** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল দুইটি আটচালা শিবমন্দির।

## বসু পরিবারের আটচালা শিবমন্দির
১২৬২ বঙ্গাব্দে রাণী রাসমণির দেওয়ান হরিনারায়ণ বসু ১৬ ফুট ৪ ইঞ্চি X ১৫ ফুট মাপের ও ৩০ ফুট উচ্চ একটি পূর্বমুখী প্রতিষ্ঠালিপিহীন আটচালা শিবমন্দির প্রতিষ্ঠা করেন। ১০ ফুট ৩ ইঞ্চি X ৭ ফুট ৪ ইঞ্চি। ১৩ ফুট ৭ ইঞ্চি X ১৩ ফুট ৪ ইঞ্চি মাপের মন্দিরের আয়তাকার গর্ভগৃহে পাশখিলান ও পেণ্ডেনটিভ করে গম্বুজাকারে নির্মিত। মন্দিরের শিবলিঙ্গে হরিনারায়ণ বসুর পিতা কৃষ্ণচন্দ্র বসুর নাম উৎকীর্ণ

## ঘোষচৌধুরী পরিবারের আটচালা শিবমন্দির
ঊনবিংশ শতাব্দীর প্রথমার্ধে স্থানীয় ঘোষচৌধুরী পরিবার দ্বারা ২৪ ফুট ৯ ইঞ্চি X ২১ ফুট ৩ ইঞ্চি মাপের ও ৩০ ফুট উচ্চ একটি দক্ষিণমুখী আটচালা শিবমন্দির নির্মিত হয়। মন্দিরে আয়নিক ক্যাপিটাল ও ফ্যানেলাইটের প্রয়োগ করা হয়েছে।

## প্রত্নতত্ত্ব
ঊনবিংশ শতাব্দীর নব্বইয়ের দশকে এই গ্রামে একটি পুকুর সংস্কারের সময় তিনটি প্রাচীন জৈনমূর্তি আবিষ্কৃত হয়। এর মধ্যে একটি তীর্থঙ্কর আদিনাথের মূর্তি কলকাতা শহরে আশুতোষ সংগ্রহালয়ে সংরক্ষিত রয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কাব বিন আশরাফ

**কাব বিন আশরাফ** ( , , ৬২৪-এ নিহত) ছিল মদিনার একজন ইহুদি নেতা ও কবি। বদরের যুদ্ধের ছয় মাস পর ইসলামের নবী মুহাম্মাদের নির্দেশে তাকে হত্যা করা হয়েছিল। কাবের পিতা আরবের বনু তায়ি গোত্র এবং মাতা বনু নাদির গোত্রের অন্তর্ভুক্ত ছিলো, তাকে তার মায়ের গোত্রের অন্তর্ভুক্ত বলে গণ্য করা হতো, যেখানে সে একজন অন্যতম নেতৃস্থানীয় ব্যক্তি ছিল।

ইবনে ইসহাকের বর্ণনা অনুযায়ী, মুহাম্মদ কাবকে হত্যা করার জন্য তার অনুসারীদেরকে নির্দেশনা দেন, এর কারণ; কাবের প্রেরিত একটি চিঠি বদর যুদ্ধের পর মক্কায় পৌঁছেছিলো এবং তা মুহাম্মদের বিরুদ্ধে কুয়াইশদেরকে খেপিয়ে দিয়েছিল। সে এমন কবিতাও লিখত যেগুলোতে সে বদর যুদ্ধে নিহত কুরাইশদের জন্য দুঃখ প্রকাশ করতো। মদিনা থেকে ফেরার অল্পদিন পরেই সে মুসলিম মহিলাদের প্রকৃতি সম্পর্কে কটাক্ষ করে কবিতা রচনা করে। অন্যান্য ঐতিহাসিক সূত্র দাবি করে যে, কাবকে হত্যা করার কারণ ছিল যে, সে মুহাম্মদকে হত্যার জন্য একদল ইহুদির সঙ্গে গোপন পরিকল্পনা করেছিল। আল-যামাখাশারি, আল-তাবারসি, আল-রাযি এবং আল-বায়দাভির মত পরবর্তী ভাষ্যকারদের কাছ থেকে আরেকটি পৃথক মত পাওয়া যায় যে, কাবকে হত্যা করা হয়েছিল কারণ ফেরেশতা জিবরাইল মুহাম্মাদকে কাবের চুক্তি সম্পর্কে জানিয়ে দিয়েছিলেন, যেখানে কাব তার মক্কা সফরের সময় কুরাইশ এবং চল্লিশজন ইহুদির মধ্যে মুহাম্মাদের বিরুদ্ধে দ্বিপাক্ষিক সন্ধিচুক্তিতে আবু সুফিয়ানের সাথে সাক্ষর করেন। অধ্যাপক ইউরি রবিনের ভাষ্যমতে, প্রাথমিক উৎসগুলোতে কুরাইশ এবং ইবনে আশরাফের মাঝে সাক্ষরিত একটি মুসলিমবিরোধী সন্ধির অস্তিত্বের বিষয়ে বর্ণনা পাওয়া যেতে পারে।

সহিহ বুখারি এবং সহিহ মুসলিমের অসংখ্য হাদিসে কাবকে হত্যার নির্দেশটি উল্লেখ করা হয়েছে।

## মুহাম্মাদের সঙ্গে দ্বন্দ্ব
বদরের যুদ্ধে মুসলিমদের জয়ের পর বন্দী কয়েকজন মক্কার নেতার মৃত্যুদন্ডের ঘটনায় কাব বিন আশরাফ অসন্তুষ্ট ছিল।

কাব এরপর মক্কা গিয়ে সেখানে কুরাইশদের প্রশংসায় কবিতা রচনা করে এবং মুসলিমদের বিরুদ্ধে অস্ত্রধারণে উৎসাহ যোগায়। কিছু সূত্র অনুযায়ী কাব মক্কা গিয়ে মুহাম্মাদের বিরুদ্ধে পারস্পরিক সহযোগিতার জন্য কুরাইশ ও ইহুদিদের একটি চুক্তি করে।

মদিনা ফিরে আসার পর কাব মুসলিম নারীদের বিরুদ্ধে অশ্লীল কবিতা রচনা শুরু করে।

কাব বিন আশরাফের কর্মকাণ্ডের এক পর্যায়ে মুহাম্মদ কাবকে হত্যার নির্দেশ দেন।মুহাম্মদ ইবনে মাসলামা এই দায়িত্ব নেন এবং কয়েকজন সাহাবি তার সাহায্যে এগিয়ে আসেন। এরপর রাতের বেলা কাবকে হত্যা করা হয়।

## আরও দেখুন
* আসমা বিনতে মারওয়া
* আবু আফাক
* সূরা আল-কাওসার

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:৬২৪-এ মৃত্যু
বিষয়শ্রেণী:৭ম শতাব্দীর ইহুদি
বিষয়শ্রেণী:নিহত ইহুদি
বিষয়শ্রেণী:বনু নাদির
বিষয়শ্রেণী:আরবের ইহুদি গোত্রের ইহুদি
বিষয়শ্রেণী:মধ্যযুগীয় ইহুদি কবি
বিষয়শ্রেণী:নিহত লেখক
বিষয়শ্রেণী:আরবি ভাষার কবি
বিষয়শ্রেণী:ইসলাম-পূর্ব আরব কবি
বিষয়শ্রেণী:ইসলামপূর্ব আরব কবি
দোসর

**দোসর** ২০০৬ সালে নির্মিত বাংলা ভাষায় নির্মিত ভারতীয় চলচ্চিত্র। এটি প্রযোজনা করেন অরিন্দম চৌধুরী (প্লানমান মোশন পিকচারস) এবং পরিচালনা করেন ঋতুপর্ণ ঘোষ। এই সাদাকালো চলচ্চিত্রটিতে প্রসেনজিৎ চট্টোপাধ্যায় অভিনীত চরিত্রটি জাতীয় চলচ্চিত্র পুরস্কার -বিশেষ জুরি পুরস্কার/    লাভ করে। এই ছবির অভিনেত্রী কঙ্কনা সেন শর্মা ২০০৭ সালে নিউইয়র্ক চলচ্চিত্র উৎসবে সেরা অভিনেত্রীর পুরস্কার লাভ করে। এই চলচ্চিত্রটি ২০০৭ সালে ৬০তম কান চলচ্চিত্র উৎসবে প্রদর্শিত হয়।

## গল্প

## অভিনয়
*প্রসেনজিৎ চট্টোপাধ্যায় - কৌশিক চট্টোপাধ্যায়
*কঙ্কনা সেন শর্মা - কাবেরী চট্টোপাধ্যায়
*চান্দ্রেয়ী ঘোষ - মিতা রায়
*শঙ্কর চক্রবর্তী - মিতা রায়ের স্বামী/ বিশ্বাস মহাশয়
*পল্লবী চট্টোপাধ্যায় - বৃন্দা
*পরমব্রত চট্টোপাধ্যায় - ববি/ বিবস্বান
*শাশ্বত চট্টোপাধ্যায় - কৌশিকের ছোট ভাই/ বুবুল
*
*টোটা রায়চৌধুরী - কৌশিকের সহকর্মী

## পুরস্কার
* ২০০৭ :বেঙ্গল চলচ্চিত্র সাংবাদিক সমিতি পুরস্কারঃ সেরা অভিনেতা প্রসেনজিৎ চট্টোপাধ্যায়
* ২০০৭ : মহীন্দ্র ইন্দো-মার্কিন কলা পরিষদ চলচ্চিত্র উৎসবঃ সেরা অভিনেত্রী কঙ্কনা সেন শর্মা
* ২০০৭ : মহীন্দ্র ইন্দো-মার্কিন কলা পরিষদ চলচ্চিত্র উৎসবঃ সেরা পরিচালক ঋতুপর্ণ ঘোষ
* ২০০৭ : জাতীয় চলচ্চিত্র পুরস্কার - বিশেষ জুরি পুরস্কার প্রসেনজিৎ চট্টোপাধ্যায়

## তথ্যসূত্র


## বহিঃসংযোগ
* অফিসিয়াল ওয়েবসাইট
*

বিষয়শ্রেণী:২০০৬-এর চলচ্চিত্র
বিষয়শ্রেণী:ঋতুপর্ণ ঘোষ পরিচালিত চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
আন্তর্জাতিক বিশ্ববিদ্যালয়

একটি **আন্তর্জাতিক বিশ্ববিদ্যালয়** সাধারণত বহু দেশের সরকার কর্তৃক অর্থায়নকৃত এবং এর ফলে বিভিন্ন দেশের সরকারের কর্মকর্তাদের দ্বারা নিয়ন্ত্রিত হয়। এই বিশ্ববিদ্যালয়গুলি প্রায়শই আঞ্চলিক এবং আন্তর্জাতিক সংস্থার মাধ্যমে গঠিত হয়ে থাকে।

আন্তঃসরকারি এবং আন্তর্জাতিক বিশ্ববিদ্যালয়ের মধ্যে পার্থক্য আন্তঃসরকারি সংস্থা এবং আন্তর্জাতিক সংস্থার ন্যায় অণুরূপ। বরং আন্তর্জাতিক একটি উন্মুক্ত শব্দ, যখন আন্তঃসরকার বিশেষভাবে এই সত্যকে বোঝায় যে অংশগ্রহণকারী দল বা সদস্যরা সার্বভৌম রাষ্ট্র এবং আন্তঃসরকারি সংস্থা। ফলস্বরূপ, শুধুমাত্র আন্তঃসরকারি বিশ্ববিদ্যালয়গুলি আন্তর্জাতিক আইনের বিষয়।

## সরকারি আন্তর্জাতিক প্রতিষ্ঠান
### আইএইউ পদবী
"আন্তর্জাতিক বিশ্ববিদ্যালয়" উপাধিটি ('বিশ্বের বিশ্ববিদ্যালয়গুলির তালিকা'তে আঞ্চলিক/আন্তর্জাতিক বিভাগ) আন্তর্জাতিক বিশ্ববিদ্যালয়গুলির দ্বারা প্রয়োগ করা হয়েছে::
* EUCLIDE (Pôle Universitaire EUCLIDE) - EUCLID (Euclid University)
* ইউরোপিয়ান ইউনিভার্সিটি ইনস্টিটিউট
* নালন্দা বিশ্ববিদ্যালয়
* দক্ষিণ এশীয় বিশ্ববিদ্যালয়
* আইএমও আন্তর্জাতিক সমুদ্র আইন ইনস্টিটিউট (আইএমএলআই)
* ইউনিভার্সিটি অব আর্টস হেলসিঙ্কি
* জাতিসংঘ বিশ্ববিদ্যালয়
* ওয়ার্ল্ড মেরিটাইম ইউনিভার্সিটি
* ইসলামিক ইউনিভার্সিটি অব টেকনোলজি (আইইউটি)

## বেসরকারি আন্তর্জাতিক প্রতিষ্ঠান
* ইন্টারন্যাশনাল ইউনিভার্সিটি, কম্বোডিয়া

## আরও দেখুন
* ইন্টারন্যাশনাল অ্যাসোসিয়েশন অব ইউনিভার্সিটি
* জাতিসংঘ
* আন্তঃসরকারি সংস্থা

## তথ্যসূত্র


বিষয়শ্রেণী:ধরন অনুযায়ী বিশ্ববিদ্যালয় ও কলেজ
বিষয়শ্রেণী:বিশ্ববিদ্যালয় বা মহাবিদ্যালয়ের ধরন
রাঙ্গামাটি বিজ্ঞান ও প্রযুক্তি বিশ্ববিদ্যালয়

**রাঙ্গামাটি বিজ্ঞান ও প্রযুক্তি বিশ্ববিদ্যালয়** বা **রাবিপ্রবি** বাংলাদেশের রাঙ্গামাটি জেলায় অবস্থিত একটি সরকারি বিশ্ববিদ্যালয়।

## ইতিহাস
বাংলাদেশ সরকারের *রাঙ্গামাটি বিজ্ঞান ও প্রযুক্তি বিশ্ববিদ্যালয় আইন, ২০০১* অনুযায়ী বিশ্ববিদ্যালয়টি প্রতিষ্ঠা করা হয়। ২০১৪-২০১৫ শিক্ষাবর্ষে বিশ্ববিদ্যালয়ের শিক্ষাকার্যক্রম চালু হয়। ২০১৪-২০১৫ শিক্ষাবর্ষে বিশ্ববিদ্যালয়টি নানা ঝামেলায় দেরিতে কার্যক্রম শুরু করেছিল।  শহরের শাহ উচ্চ বিদ্যালয়ের ২ টি কক্ষ ভাড়া নিয়ে ১০০ জন শিক্ষার্থী নিয়ে এই ইউনিভার্সিটির কার্যক্রম শুরু করা হয়। বিশ্ববিদ্যালয়ের স্থায়ী ক্যাম্পাসের জন্য ঝগড়াবিল মৌজার ৬৪ একর জমি অধিগ্রহণ করা হয়েছে। এই স্থানে একটি ২২৭ কোটি টাকা ব্যয়ে মাস্টার প্ল্যান তৈরি করে কাজ শুরু করা হবে। ৩০ সেপ্টেম্বর ২০১৯ সালে স্থায়ী ক্যাম্পাসে ক্লাস শুরু করা হয়।

## উপাচার্য
নিম্নোক্ত ব্যক্তিবর্গ রাঙ্গামাটি বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:

* প্রদানেন্দু বিকাশ চাকমা (২০১৪ - ২০২২)
* সেলিনা আখতার (২০ সেপ্টেম্বর ২০২২ - ১৮ আগস্ট ২০২৪)
*আতিয়ার রহমান (১০ জানুয়ারি ২০২৪ - বর্তমান)

## অনুষদ ও বিভাগসমূহ

### প্রকৌশল ও প্রযুক্তি অনুষদ
* কম্পিউটার বিজ্ঞান ও প্রকৌশল বিভাগ

### জীববিজ্ঞান অনুষদ
* বন ও পরিবেশ বিজ্ঞান

### কৃষি বিজ্ঞান অনুষদ
*মৎস্য ও সামুদ্রিক সম্পদ প্রযুক্তি.

### ব্যবসায় বিদ্যা অনুষদ
* ব্যবস্থাপনা বিভাগ
* পর্যটন ও আতিথেয়তা ব্যবস্থাপনা বিভাগ

## আরও দেখুন
* বাংলাদেশের বিশ্ববিদ্যালয়সমূহের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি বিশ্ববিদ্যালয়
বিষয়শ্রেণী:বাংলাদেশের সরকারি বিজ্ঞান ও প্রযুক্তি বিশ্ববিদ্যালয়
বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়
বিষয়শ্রেণী:২০১৪-এ বাংলাদেশে প্রতিষ্ঠিত
বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রাঙ্গামাটি জেলার শিক্ষাপ্রতিষ্ঠান
আইসিসি আন্তর্মহাদেশীয় কাপ

**আইসিসি আন্তর্মহাদেশীয় কাপ** () আন্তর্জাতিক ক্রিকেট কাউন্সিলের ক্রিকেট উন্নয়ন প্রকল্পের আওতায় অনুষ্ঠিত ক্রিকেট প্রতিযোগিতা। আইসিসি’র সহযোগী সদস্যদের একই মানের দলের বিপক্ষে প্রথম-শ্রেণীর ক্রিকেট খেলার উপযোগী পরিবেশ সৃষ্টি ও টেস্ট ক্রিকেট মর্যাদা প্রাপ্তিতে সহযোগিতার লক্ষ্যে এ প্রতিযোগিতার রূপরেখা প্রণয়ন করা হয়েছে। ক্ষেত্রভেদে এ প্রতিযোগিতায় আন্তর্জাতিক ক্রিকেট কাউন্সিলের ৮ থেকে ১৪টি সহযোগী দেশ অংশগ্রহণ করে।

অক্টোবর ২০১৮-এ, আইসিসি টুর্নামেন্টের পূর্ববর্তী সংস্করণগুলিতে প্রতিদ্বন্দ্বিতাকারী দলগুলির কাছ থেকে আগ্রহ প্রকাশের জন্য একটি আবেদনপত্র জারি করে। যাইহোক, যেহেতু তারপর থেকে নতুন সংস্করণ সংক্রান্ত আর কোনো খবর পাওয়া যায়নি, তাই টুর্নামেন্টের ভবিষ্যৎ নিয়ে সংশয় দেখা দিয়েছে। এপ্রিল ২০২১-এ, আইসিসি একদিনের আন্তর্জাতিক (ওডিআই) স্ট্যাটাস যুক্ত সহযোগী সদস্যদের মধ্যে এবং টেস্ট দলের মধ্যে বহু-দিনের ম্যাচের (প্রথম-শ্রেণী বা টেস্ট) সম্ভাবনা দেখেছিল যারা আইসিসি বিশ্ব টেস্ট চ্যাম্পিয়নশিপের অংশ নয়।

## ইতিহাস
আইসিসি আন্তঃমহাদেশীয় কাপের উদ্বোধনী আসরের শেষ খেলা ২২ নভেম্বর, ২০০৪ তারিখে সংযুক্ত আরব আমিরাতের শারজায় অনুষ্ঠিত হয়। চূড়ান্ত খেলায় স্কটল্যান্ড ইনিংস ও ৮৪ রানের ব্যবধানে কানাডাকে বিশাল ব্যবধানে পরাজিত করে শিরোপা জয় করে। চারটি ভৌগোলিক অঞ্চল থেকে ১২ দলের অংশগ্রহণ ঘটে। চারটি গ্রুপে অন্তর্ভুক্ত ৩টি দল একে-অপরের বিপক্ষে একবার প্রতিদ্বন্দ্ব্বিতায় অবতীর্ণ হয়। প্রত্যেক গ্রুপের শীর্ষদল সেমি-ফাইনালে উত্তরণ ঘটায় ও বিজয়ী দুই দল ফাইনালে খেলার সুযোগ পায়। প্রতিযোগিতামূলক খেলায় অংশগ্রহণের লক্ষ্যে বোনাস পয়েন্ট ব্যবস্থা রাখা হয়।

জানুয়ারি, ২০১৪ সালে ভারত, অস্ট্রেলিয়া ও ইংল্যান্ডের ক্রিকেট বোর্ডগুলো এক জোট হলে আইসিসি ঘোষণা করতে বাধ্য হয় যে, প্রতিযোগিতার বিজয়ী দল টেস্টভূক্ত দেশগুলোর র‌্যাঙ্কিংয়ে সর্বনিম্নস্থান অধিকারী দলের বিপক্ষে ৪ টেস্ট খেলার সুযোগ লাভ করবে। কোন কারণে জয়লাভ করতে পারলে দলটি টেস্টভূক্ত দলের মর্যাদা পাবে।

## দলীয় রেকর্ড
### আসর ভিত্তিক

### দলসমূহের পারফরম্যান্স

## সর্বকালের পয়েন্ট তালিকা
উৎস: ইএসপিএন ক্রিকইনফো

## আন্তর্মহাদেশীয় শিল্ড

২০০৯ সালে একটি দ্বিতীয় প্রতিযোগিতা, আন্তর্মহাদেশীয় শিল্ড, ২০০৯ বিশ্বকাপ বাছাইপর্বে ৭ম থেকে ১০ম স্থানে থাকা চারটি দলের জন্য চালু করা হয়েছিল। ম্যাচগুলো প্রথম-শ্রেণীর এবং নিয়ম ও পয়েন্ট পদ্ধতি আন্তর্মহাদেশীয় কাপের মতোই। আন্তর্মহাদেশীয় শিল্ডে সর্বশেষ ও একমাত্র আসরের দলগুলো হলো বারমুডা, নামিবিয়া, উগান্ডা এবং সংযুক্ত আরব আমিরাত। ২০১০ সালের ডিসেম্বরে আন্তর্মহাদেশীয় শিল্ড শেষ হওয়ার পর আইসিসি ঘোষণা করে যে এটি শিল্ড প্রতিযোগিতা বাতিল করবে এবং ২০০৭-০৮ মৌসুমের ৮ দলের ইন্টারকন্টিনেন্টাল কাপ ফরম্যাটে ফিরে আসবে। ফাইনালে নামিবিয়া সংযুক্ত আরব আমিরাতকে হারিয়ে শিরোপা জয়লাভ করে।

## তথ্যসূত্র

## বহিঃসংযোগ
* ICC Official site


বিষয়শ্রেণী:আন্তর্জাতিক ক্রিকেট কাউন্সিলের ঘটনা
বিষয়শ্রেণী:আন্তর্জাতিক ক্রিকেট প্রতিযোগিতা
বিষয়শ্রেণী:প্রথম-শ্রেণীর ক্রিকেট প্রতিযোগিতা
বাংলাদেশের বিশ্ববিদ্যালয়

[thumb|[ঢাকা বিশ্ববিদ্যালয়, বাংলাদেশে প্রথম বিশ্ববিদ্যালয় (১৯৫২ সালের চিত্র)]]

বাংলাদেশের বিশ্ববিদ্যালয়সমূহ দেশের প্রায় ১০৫টি প্রতিষ্ঠানের মধ্যে ৭৫টি শিক্ষা প্রতিষ্ঠান যা বাংলাদেশে প্রচলিত উচ্চ শিক্ষার প্রতিষ্ঠান হিসেবে প্রতিনিধিত্ব করে। ব্যবস্থাপনা এবং আর্থিক কাঠামো দ্বারা বিভক্ত, ৩৭টি সরকারি বিশ্ববিদ্যালয়, ৯০টিরও বেশি  বেসরকারি বিশ্ববিদ্যালয়, ২টি আন্তর্জাতিক বিশ্ববিদ্যালয়, ৩১টি বিশেষ কলেজ এবং ২টি বিশেষ বিশ্ববিদ্যালয় এর মধ্যে অন্তর্ভুক্ত। প্রধানত প্রযুক্তিগত গবেষণা, চিকিত্সাবিজ্ঞান গবেষণা, ব্যবসায় শিক্ষা এবং ইসলামিক স্টাডিজের জন্য বিশেষ বিশ্ববিদ্যালয় রয়েছে। শুধুমাত্র মহিলাদের জন্য রয়েছে দুইটি বেসরকারি বিশ্ববিদ্যালয়। বেশিরভাগ বিশ্ববিদ্যালয় বাংলাদেশের রাজধানী ঢাকা শহরে অবস্থিত।

জাতীয় বিশ্ববিদ্যালয়ের অধীভুক্ত দেশব্যাপী প্রায় ২,২৮৩টি কলেজ রয়েছে যা বিশ্বের মধ্যে বৃহত্তম (শিক্ষার্থীর দিক দিয়ে বিশ্বে পঞ্চম)। বাংলাদেশ উন্মুক্ত বিশ্ববিদ্যালয় দূরশিক্ষণ কোর্স পাঠদান কার্যক্রম পরিচালনা করে থাকে।

## আরও দেখুন
*বাংলাদেশ বিশ্ববিদ্যালয় মঞ্জুরী কমিশন
*বাংলাদেশের বিশ্ববিদ্যালয়ের তালিকা
*বাংলাদেশের শিক্ষা ব্যবস্থা
*বাংলাদেশের বিদ্যালয়ের তালিকা
*বাংলাদেশের কলেজের তালিকা
*বাংলাদেশের ইনস্টিটিউটের তালিকা
*বাংলাদেশের মেডিকেল কলেজের তালিকা
*বাংলাদেশের ডেন্টাল কলেজের তালিকা
*বাংলাদেশে টেক্সটাইল শিক্ষা
*বাংলাদেশের স্থাপত্য শিক্ষা প্রতিষ্ঠানের তালিকা

## পাদটীকা

## তথ্যসূত্র
*
*

## বহিঃসংযোগ
*ইউনেস্কো: বাংলাদেশের বিশ্ববিদ্যালয়ের তালিকা
*বাংলাদেশ বিশ্ববিদ্যালয় মঞ্জুরি কমিশন
*বিশ্ববিদ্যালয় আইন, ১৮৫৭ – বাংলাপিডিয়া
*বিশ্ববিদ্যালয় আইন, ১৯০৪ – বাংলাপিডিয়া
*Bangladesh: Economics Departments, Institutes and Research Centers in the World

বিষয়শ্রেণী:বাংলাদেশের বিশ্ববিদ্যালয়
বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়
ভুলতা ইউনিয়ন

**ভুলতা ইউনিয়ন** বাংলাদেশের নারায়ণগঞ্জ জেলার রূপগঞ্জ উপজেলার একটি ইউনিয়ন। এর আয়তন ২৩৬৪ একর, জনসংখ্যা ৪১,৯৭৬ প্রায় এবং গ্রামের সংখ্যা ২৯টি। এর শিক্ষার হার ৫৬.২%। দায়িত্বরত চেয়ারম্যান ব্যারিস্টার আরিফুল হক ভূইয়া।
## গাউসিয়া মার্কেট
ভুলতা এলাকার গাউসিয়া মার্কেট দেশের অন্যতম বৃহত্তম পাইকারি ও খুচরা বিক্রির বাজার। শাড়ি, কাপড়, থান কাপড়, বোরকা, লুঙ্গি, থ্রি-পিস, ইলেকট্রনিক্স, মোবাইল, টেইলার্স, জুয়েলারি, কসমেটিকস ইত্যাদি পাইকারি ও খুচরা দোকানের বিশাল সমাহার এই মার্কেট। দেশের বিভিন্ন জেলা থেকে ব্যবসায়ী ও ক্রেতারা এখানে বাজার করতে আসেন।

## তথ্যসূত্র

বিষয়শ্রেণী:রূপগঞ্জ উপজেলার ইউনিয়ন
গোলাকান্দাইল ইউনিয়ন

**গোলাকান্দাইল ইউনিয়ন** বাংলাদেশের নারায়ণগঞ্জ জেলার রূপগঞ্জ উপজেলার অন্তর্গত একটি ইউনিয়ন।

## ইতিহাস
১৯৩০ সালে ব্রিটিশ সরকার রূপগঞ্জ উপজেলার বর্তমান গোলাকান্দাইল ইউনিয়ন পরিষদ এলাকাকে নিয়ে সব প্রথম গোলাকান্দাইল ইউনিয়ন বোর্ড গঠন করে পরবতীতে ১৯৪৮ সালে পাকিস্তান সরকার তার নাম পরিবতন করে ইউনিয়ন কাউন্সিল রাখে। তারপর আবার ১৯৬২ সালে গোলাকান্দাইল ইউনিয়নের আংশিক এলাকাকে পরিবর্তন করে নতুন করে গোলাকান্দাইল ইউনিয়ন গঠন করে। তখন গোলাকান্দাইল ইউনিয়নের সীমানা ছোট হয়ে যায় এবং এখানে ২৫ গ্রাম এবং ১২ টি মৌজা থাকে।

## তথ্যসূত্র

বিষয়শ্রেণী:রূপগঞ্জ উপজেলার ইউনিয়ন
দাউদপুর ইউনিয়ন, রূপগঞ্জ

**দাউদপুর ইউনিয়ন** বাংলাদেশের  নারায়ণগঞ্জ জেলার রূপগঞ্জ উপজেলার একটি ইউনিয়ন।

এটি রাজধানীর খুবই নিকটবর্তী দেশের ২য় বৃহত্তর উপজেলা রূপগঞ্জের একটি ইউনিয়ন। 
এ ইউনিয়ন এর উত্তর দিকে গাজীপুর জেলা,পূর্ব দিকে নরসিংদী ও দক্ষিণ পশ্চিম দিকে ঢাকা অবস্থিত।

## শিক্ষা
#### শিক্ষা প্রতিষ্ঠান:

# কলেজ ২টি
# উচ্চ মাধ্যমিক বিদ্যালয় (জুনিয়র) ৫টি
# মাদ্রাসা ৪টি
# সরকারি প্রাথমিক বিদ্যালয় ১৫টি
# রেজিঃ প্রাথমিক বিদ্যালয় ৪টি।
# কমিউনিটি প্রাথমিক বিদ্যালয় ৫টি
# কিন্টারগার্ডে ৮টি।

## দর্শনীয় স্থান
* দাউদপুর জিন্দা পার্ক
* শাপলাবিল
* গ্রামের বাড়ি রিসোর্ট
* Water Kingdom park

## জনপ্রতিনিধি
* **সাবেক চেয়ারম্যান**- মোঃ নূরুল ইসলাম (গুয়িল)

## আরও দেখুন

## গ্রামের নাম সমূহ

* দুয়ারা
* হাটাব
* বীরহাটাব
* বেলদী
* পুটিনা
* কলিঙ্গা
* দাউদপুর
* খৈশার
* আগলা
* রোহিলা
* শিমুলিয়া
* কাজীরবাগ
* কাজীরটেক
* কুলাদী
* জিন্দা
* কালনী
* হানকুর
* মাধমপুর
* হিরনাল

## বহিঃসংযোগ

বিষয়শ্রেণী:রূপগঞ্জ উপজেলার ইউনিয়ন
বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত
রূপগঞ্জ ইউনিয়ন

**রূপগঞ্জ ইউনিয়ন** বাংলাদেশের নারায়ণগঞ্জ জেলার রূপগঞ্জ থানার অন্তর্গত একটি ইউনিয়ন।

## রূপগঞ্জ ইউনিয়নের ইতিহাস

রাজধানী ঢাকার উত্তর পশ্চিম দিকে স্রোতস্বিনী শীতলক্ষ্যার দুই তীরের বিস্তীর্ণ এলাকা জুড়ে গড়ে উঠা জনপদ নারায়ণগঞ্জ জেলার রূপগঞ্জ উপজেলার রূপগঞ্জ ইউনিয়ন।

## নামকরণ
‘‘রূপগঞ্জ’’ নামকরণের সঠিক ইতিহাস আজও অজানা। তবে পটুয়ার নিখুত তুলির আঁচড়ে পটে আঁকা ছবির মত নদী, গিরি, বনরাজী বেষ্টিত দিগন্ত জোড়া সবুজ মাঠের  নৈসর্গের মহা সমারোহে মুগ্ধ হয়ে কোন  প্রকৃতি প্রেমী, সৌন্দর্য পিয়াসী ভাবুক পর্যটক এ এলাকা দর্শনে বিমোহিত হয়ে বিমুগ্ধ চিত্তে আনমনে হয়তো বলে ফেলেছিলেন-‘‘রূপগঞ্

## আয়তন
আয়তন:- ২৯,২১ বর্গ কিলোমিটার। 

## গ্রাম ও মৌজা
৩৩ টি।  মৌজা:- ২৩টি। 

## কৃষি পণ্য
ধান, পাট, আখ, আম, জাম, কাঁঠাল, পেয়ারা ইত্যাদি।

## জনসংখ্যা
রূপগঞ্জ ইউনিয়নের মোট জনসংখ্যা:- ৬৩,২২৬ প্রায়

## প্রশাসনিক ও সামাজিক উন্নয়ন অবকাঠামো
স্বাস্থ্য কমপেস্নক্স:- ১টি। 

কমিউনিটি ক্লিনিক:- ৫টি। 

চ্যারিটেবল ডিসপেন্সারী:- ১টি। 

ডায়গনস্টি সেন্টার:- ১টি। 

উচ্চ মাধ্যমিক বিদ্যালয়(জুনিয়র-২টি) :- ৭টি। 

শিল্প কারখানা :- ২ টি। 

মাদ্রাসা:- ১টি। 

সরকারী প্রাথমিক বিদ্যালয়:- ১০টি। 

রেজিঃ প্রাথমিক বিদ্যালয়:- ৩টি।  

কমিউনিটি প্রাথমিক বিদ্যালয়:- ৩টি। 

কিন্টারগার্ডেন:- ৭টি। 

ডাকঘর:- ৩টি। 

থানা:- ১টি। 

ইউনিয়ন ভূমি অফিস:- ১টি। 

সাব- রেজিষ্ট্রী অফিস:- ২টি (পূর্ব, পশ্চিম) । 

ব্যাংক:- 4 টি (কৃষি ব্যাংক, গ্রামীন ব্যাংক, যমুনা ব্যাংক, এনআরবিসি ব্যাংক) 

এনজিও:- ৪টি (আশা, ব্রাক, কারিতাস ও এস,এস,এস) 

হাট-বাজার:- ৬টি। 

ব্রীজ:- ১১টি। 

ফেরীঘাট:- ১ টি। 

রূপগঞ্জ ইউনিয়নে পূর্বচাল উপশহর সিটি অফিস:- ১ টি। 

কালভার্ট:- ৫টি। 

ব্রিক ফিল্ড:- ২টি। 

মসজিদ:- ৮৫টি। 

মন্দির:- ৭টি। 

ঈদগাহ:- ৯টি। 

কবরসত্মান:- ৮টি। 

সিনেমা হল:- ১টি।

## দর্শনীয় স্থান
রূপগঞ্জ বিল, পূর্বাচল লেক, শীতলক্ষা নদী, 

## প্রখ্যাত ব্যাক্তি

* কে এম সফিউল্লাহ বীর উত্তম (অবঃ), বাংলাদেশের প্রথম সেনা প্রদান ও সাবেক সংসদ সদস্য

## ইউনিয়ন পরিষদের সদস্যবৃন্দ

* ছালাউদ্দিন ভূঞা, ইউপি চেয়ারম্যান, রূপগঞ্জ নারায়ণগঞ্জ

## তথ্যসূত্র

বিষয়শ্রেণী:রূপগঞ্জ উপজেলার ইউনিয়ন
মোতি মসজিদ (আগ্রা দুর্গ)

আগ্রার **মোতি মসজিদ** () সম্রাট শাহজাহান নির্মাণ করেন। এটি আগ্রা দুর্গে অবস্থিত। শাহজাহানের শাসনামলে মুঘল স্থাপত্য তার স্বর্ণযুগে প্রবেশ করে। মুক্তার মত দ্যুতির জন্য এই মসজিদের নাম মোতি মসজিদ হয়েছে। এটি ১৭ শতকে নির্মিত হয় । ইউনেস্কো ওয়ার্ল্ড হেরিটেজ সাইট-একে বিশ্ব ঐতিহ্য হিসেবে স্বীকৃতি দিয়েছে । মসজিদটি সম্পূর্ণরূপে সাদা মার্বেল দিয়ে তৈরি।

## ইতিহাস
]
আগ্রা ফোর্টের আধুনিক সংস্করণটি মূলত শাহজাহানের কাছে ঋণী, যিনি আগ্রা ফোর্টের মধ্যে বেশ কয়েকটি অবকাঠামো ভেঙে দিয়েছিলেন এবং যাতে তিনি মার্বেল পাথর সংযুক্ত করেন । মতি মসজিদ ছিল তেমনই একটি স্থাপনা । মসজিদটি ১৬৪৬-১৬৫৩ সালে নির্মিত হয়েছিল, যা তার অন্যান্য আগ্রা ফোর্টের অবদানের তুলনায় উল্লেখযোগ্যতার পর্যায়ে পড়ে ছিল (এগুলো ১৬২৭ সালে শুরু হয়েছিল, তার প্রথম রাজত্বের বছর, এবং এটি ১৬৩৮ সালে শেষ হয়েছিল)। মুঘলদের বাসস্থান শাহজাহানাবাদ স্থানান্তরিত হওয়ার পাঁচ বছর পর ১৬৫৩ সালে মসজিদটির নির্মাণ কাজ শেষ হয়। শাহজাহান যখন মসজিদটি সমাপ্তির পরে পরিদর্শন করেন, তখন তিনি এই কাঠামো দেখে এতটাই মুগ্ধ হন যে তিনি দুই বছর পরে ফিরে আসেন তার দুই ছেলেকে দেখাতে।  

## স্থাপত্য
মসজিদ কমপ্লেক্সটি, একটি উঁচু চূড়ার উপর নির্মিত, দুর্গের উঠানের উত্তরে অবস্থিত একটি প্রাচীর ঘেরা। এটি পূর্ব-পশ্চিম দিকে অবস্থিত এবং যমুনা নদীর  কাছাকাছি। দেয়ালের বাইরের অংশটি লাল বেলেপাথরে আবৃত, আর ভিতরে মার্বেল দ্বারা আবৃত। প্রতিটি প্রাচীরের মাঝখানে একটি উচ্চ প্রবেশপথ  আছে; পূর্ব দিকেরটি প্রধান প্রবেশদ্বার হিসেবে ব্যবহৃত হয়।

ঘেরের দেয়ালের ভিতরে একটি প্রায় বর্গাকার উঠোন রয়েছে যেটি উত্তর, দক্ষিণ এবং পূর্ব প্রান্তে তোরণ দ্বারা সারিবদ্ধ। উঠানের মাঝখানে একটি অযু খানা রয়েছে।

পশ্চিম প্রান্তে প্রধান প্রার্থনা হল রয়েছে, এখানে একটি বে (স্থাপত্য) আইল কাঠামো যা বারো-পার্শ্বযুক্ত স্তম্ভ দ্বারা গঠিত। হলের সম্মুখভাগে সাতটি প্রবেশপথ রয়েছে, যেখানে ছাদে তিনটি গম্বুজ এবং বেশ কয়েকটি *ছত্রী* রয়েছে হলের সামনের অংশটি একটি গভীর *ছাজ্জা* (ইভ) দ্বারা ছায়াযুক্ত যার নিচে কালো মার্বেলে পার্সিয়ান শিলালিপি রয়েছে। শিলালিপিগুলি শাহজাহান এবং মতি মসজিদকে মহিমান্বিত করার জন্য বিশেষ গুরুত্ব বহন করে। প্রার্থনা হলের অভ্যন্তরে খুব বেশি সাজসজ্জা নেই বললে চলে; আশের উল্লেখ করেছেন যে অলঙ্কৃত মার্বেল ব্যবহার শাহজাহানের ব্যক্তিগত ধর্মীয় স্থাপত্যের বৈশিষ্ট্য।

মতি মসজিদটি, আজমীর শরীফ দরগাহ যেটি  শাহ জাহান পূর্বে নির্মাণ করেছিলেন মার্বেল পাথর দিয়ে একটি জামাতের মসজিদ হিসেবে মতি মসজিদ বলতে গেলে তার থেকেও অনেক বেশি সুন্দর দেখায়।

## চিত্রশালা

File:Моти Масджид.jpg|thumb|১৯শ শতাব্দীতে মোতি মসজিদের একটি চিত্রকর্ম, শিল্পী ভাসিলি ভেরেশচাগিন
File:Moti Masjid Agra Fort India plan.jpg|thumb|মসজিদ নির্মাণের পরিকল্পনার একটি ছবি
File:Moti Masjid,Agra.jpg|thumb|মোতি মসজিদের বাইরের দৃশ্য


## আরও দেখুন
*মিনা মসজিদ
*নাগিনা মসজিদ

## তথ্যসূত্র

## বহিঃসংযোগ

*https://web.archive.org/web/20100326152040/http://www.asiarooms.com/travel-guide/india/agra/sightseeing-in-agra/moti-masjid-agra.html
*http://www.thetajmahal.org/places-to-see-agra/moti-masjid.html  **Link possibly dead**
*Images of Moti Masjid
*Ols Drawings of Moti Masjid

বিষয়শ্রেণী:আগ্রা দুর্গ
বিষয়শ্রেণী:উত্তরপ্রদেশের মসজিদ
বিষয়শ্রেণী:মুঘল মসজিদ
বিষয়শ্রেণী:ভারতের মসজিদ
বিষয়শ্রেণী:আগ্রার মসজিদ
মোতি মসজিদ (দ্ব্যর্থতা নিরসন)

**মোতি মসজিদ** নামে কয়েকটি মসজিদ রয়েছে: 
* মোতি মসজিদ (লাহোর দুর্গ), পাকিস্তানের লাহোরের লাহোর দুর্গে অবস্থিত, ১৬৩০-৩৫ সময়ে শাহজাহান কর্তৃক নির্মিত।
* মোতি মসজিদ (আগ্রা দুর্গ), ভারতের আগ্রার আগ্রা দুর্গে অবস্থিত, ১৬৪৭-৫৩ সময়ে শাহজাহান কর্তৃক নির্মিত।
* মোতি মসজিদ (লালকেল্লা), ভারতের দিল্লির লালকেল্লায় অবস্থিত, ১৬৫৯-৬০ সময়ে আওরঙ্গজেব কর্তৃক নির্মিত।
মোতি মসজিদ (লাহোর দুর্গ)

লাহোরের **মোতি মসজিদ** (পাঞ্জাবি, ) ১৭শ শতাব্দীতে লাহোর দুর্গের ভেতর নির্মিত হয়। সম্রাট শাহজাহান এই মসজিদ নির্মাণ করেন। এটি মার্বেল পাথরে নির্মিত। মসজিদটি লাহোর দুর্গের পশ্চিম পাশে আলমগিরি গেটের কাছে অবস্থিত।

## নামের উৎপত্তি
উর্দু ভাষায় মোতি অর্থ মুক্তা। মুঘল সম্রটরা বিভিন্ন মসজিদ রত্নের নামে নামকরণ করতেন। মোতি মসজিদ তন্মধ্যে অন্যতম।

## পরবর্তী ইতিহাস
মুঘল সাম্রাজ্যের অবনতির পর শিখ শাসক রণজিৎ সিঙের সময় এই মসজিদটি জোরপূর্বক একটি শিখ মন্দিরে রূপান্তরিত করা হয় এবং নাম দেয়া হয় মোতি মন্দির। রণজিৎ সিং পরে মসজিদকে রাষ্ট্রীয় কোষাগার হিসেবে ব্যবহার শুরু করেন। ১৮৪৯ সালে ব্রিটিশরা পাঞ্জাব দখল করে নিলে মূল্যবান পাথর বস্তাবন্দী অবস্থায় পাওয়া যায়। পরবর্তীতে স্থাপনাটি পুনরায় মসজিদ হিসেবে ব্যবহার শুরু হয়।

মসজিদটি শাহজাহানের সময়কার মুঘল স্থাপত্যরীতিতে নির্মিত হয়েছে। এটি সম্পূর্ণরূপে মার্বেল নির্মিত।

## আরও দেখুন
* পাকিস্তানের মসজিদের তালিকা
* বাদশাহী মসজিদ

## তথ্যসূত্র

## উৎস
* Asher, Catherine E G (1992) *Architecture of Mughal India*. Cambridge University Press. 
* Koch, Ebba (1982) [''The Baluster Column: A European Motif in Mughal Architecture and Its Meaning''](http://www.jstor.org/sici?sici=0075-4390(1982)45%3C251%3ATBCAEM%3E2.0.CO%3B2-Y). Journal of the Warburg and Courtauld Institutes, Vol. 45, p.&nbsp;251-262
* Koch, Ebba (1991). *Mughal Architecture: An Outline of Its History and Development*, 1526-1858. Prestel. 
* Nadiem, Ihsan H. (2004). *Forts of Pakistan*. Al-Faisal Publishers. 
* Nath, Ravinder (1982). *History of Mughal Architecture.* Abhinav Publications. 

## বহিঃসংযোগ
* Digital Library of Moti Masjid at ArchNet.

বিষয়শ্রেণী:মুঘল মসজিদ
বিষয়শ্রেণী:লাহোর কেল্লা
বিষয়শ্রেণী:লাহোরের মসজিদ
বিষয়শ্রেণী:পাকিস্তানের বিশ্ব ঐতিহ্যবাহী স্থান
বাংলাদেশ ও দক্ষিণ আফ্রিকার মধ্যকার টেস্ট ম্যাচের তালিকা

বাংলাদেশ এবং দক্ষিণ আফ্রিকা ক্রিকেট দল ২০০২ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি মে, ২০১৫ তারিখ পর্যন্ত মোট আটটি টেস্টে একে-অপরের মুখোমুখি হয়। তন্মধ্যে বাংলাদেশ কোন টেস্টেই জয় পায়নি কিংবা ড্র করতে সক্ষম পারেনি। বাদ-বাকী ৮টি খেলাতেই দক্ষিণ আফ্রিকা দল জয়ী হয়েছে।

## সংক্ষিপ্ত ফলাফল

## টেস্টের তালিকা

১৬ মে, ২০১৫ তারিখ পর্যন্ত বাংলাদেশ-দক্ষিণ আফ্রিকার মধ্যকার টেস্টের তালিকার বিবরণ নিম্নরূপ:

## তথ্যসূত্র

## বহিঃসংযোগ
*ESPNcricinfo

বিষয়শ্রেণী:ক্রিকেটে প্রতিপক্ষ
বিষয়শ্রেণী:আন্তর্জাতিক ক্রিকেটে বাংলাদেশ
বিষয়শ্রেণী:আন্তর্জাতিক ক্রিকেটে দক্ষিণ আফ্রিকা
বিষয়শ্রেণী:টেস্ট ক্রিকেট ম্যাচের তালিকা
বিষয়শ্রেণী:বাংলাদেশী ক্রিকেট তালিকা
বিষয়শ্রেণী:দক্ষিণ আফ্রিকান ক্রিকেট তালিকা
লাল সমুদ্র সৈকত

**লাল সমুদ্র সৈকত** () হচ্ছে চীনের দাওয়া এলাকার (大洼县) পাঞ্জিনের (盘锦市), লিয়াওনিং-এ অবস্থিত Chenopodiaceae পরিবারের *Suaeda salsa* (碱蓬草) নামের একটি লাল উদ্ভিদের জন্য বিখ্যাত সমুদ্রসৈকত। চীনের উত্তর অঞ্চলে এই সমুদ্র সৈকত। এটা বিশ্বের সব থেকে বড় এবং সংরক্ষিত নিম্নাঞ্চল যা কিনা সারা বছরই জলের নিচে থাকে। লাল রঙের সামুদ্রিক ঘাস এবং আগাছায় সম্পূর্ণ সৈকত আবৃত হয়ে আছে। কিছু দুর্লভ ঘাস এবং প্রাণী এখানে পাওয়া যায় যা বিশ্বের আর কোথাও দেখা মিলে না। এখানকার ঘাসগুলো লাল হওয়ার অন্যতম কারণ হল এই জায়গার অত্যধিক লবনাক্ততা এবং মাটির মধ্যে ক্ষারের পরিমাণের ব্যাপকতা। শতাধিক বর্গ কিলোমিটার এলাকা জুড়ে আছে এই লাল রঙের আগাছা বা ঘাস যা কিনা এই সমুদ্র সৈকতকে দিয়েছে এক অপরূপ সৈন্দর্য।

## চারদিকের এলাকা
এটি এশিয়ার সবচেয়ে বড় লাল জলাশয় এই কারণেই এটি চীনদেশের অন্যতম পর্যটন স্পটে পরিণত হয়েছে। এখানে সেপ্টেম্বর মাসে সর্বাধিক পর্যটক আসে কারণ এ সময় সব থেকে বেশি এলাকা জুড়ে থাকে এই লাল রঙে রাঙানো ঘাস। এখানে উল্লেখযোগ্য কিছু পাখি পাওয়া যায়। যেমন,  লাল মুকুট বক এবং সাউন্ডারস গাল নামের দুটি পাখির আবাসস্থল।

## তথ্যসূত্র

বিষয়শ্রেণী:চীনের সমুদ্র সৈকত
বিষয়শ্রেণী:লিয়াওনিংয়ের ভূপ্রকৃতি
বিষয়শ্রেণী:লিয়াওনিংয়ের পর্যটন এলাকা
বিজয় সেন

**বিজয় সেন** ছিলেন সেন রাজবংশের প্রকৃত প্রতিষ্ঠাতা। তার পিতা হেমন্ত সেনের প্রতিষ্ঠিত ক্ষুদ্র সেন রাজ্যকে তিনি পরাক্রমশালী সম্রাজ্যে পরিনত করেন। তিনি ১০৯৭ থেকে ১১৬০ খ্রীস্টাব্দ পর্যন্ত বাংলায় রাজত্ব করেন। তার প্রতিষ্ঠিত সেন বংশ ১০০ বছর পর্যন্ত টিকে ছিল। বিজয় সেনের বংশধরগন দক্ষিণবঙ্গের কর্ণসুবর্ণ থেকে গৌড়ে এসেছিলেন। তিনি সূর বংশীয় রাজকন্যা বিলাশদেবীকে বিয়ে করেছিলেন।

## সামরিক অভিযান
বিজয় সেন পাল বংশের শেষ রাজাদের দূর্বলতার পূর্ণ সুযোগ নেন। সন্ধ্যাকর নন্দী রচিত ‘রামচরিতম’ এ তার রাজত্বকালের উল্লেখ পাওয়া যায়। বিবাহসূত্রে সূর রাজ বংশের সাথে তার সুসম্পর্ক ছিল। এছাড়া উড়িষ্যার শাসক অনন্তবর্মণ এর সাথেও তার সামরিক মৈত্রী চুক্তি হয়েছিল। এই দুইটি বিষয় তাকে সেন সম্রাজ্য বিস্তারে সাহায্য করে। বিজয় সেন বর্মণ, ভিরা, রাগভ প্রভৃতি রাজন্যবর্গকে পরাজিত করেন। তাঁর রাজশাহীর দেওপাড়া শিলালিপি থেকে পাওয়া যায় যে বিজয় সেন কামরুপ ও কলিঙ্গ জয় করার লক্ষ্যে যুদ্ধ করেছিলেন। এরপর সম্ভবত উত্তর বিহারের কিছু অংশও অধিকার করে নেন। বিজয় সেন পাল রাজবংশের শেষ রাজা মদন পালকে তার রাজধানী গৌড় থেকে বিতাড়িত করেন। মদন পাল উত্তর বঙ্গে পলায়ন করেন। এবং পরবর্তী আট বছর সেখানে পাল বংশের শাসন কায়েম রাখেন। ১১৫২-৫৩ খ্রীস্টাব্দে মদন পালের মৃত্যুর পর বিজয় সেন সমগ্র উত্তরবঙ্গ অধিকার করে নেন। ১২ শতাব্দিতে তিনি বঙ্গ (দক্ষিণ বাংলা) আক্রমণ করেন। এবং বর্মনদের রাজধানী বিক্রমপুর অধিকার করে নেন।

## মৃত্যু
১১৬০ খ্রীস্টাব্দে ৬২ বছরের দীর্ঘ রাজাত্বকালের অবসানের পর বিজয় সেন মারা যান।

## তথ্যসূত্র

বিষয়শ্রেণী:১১৭৯-এ জন্ম
বিষয়শ্রেণী:১২০৬-এ মৃত্যু
বিষয়শ্রেণী:সেন রাজবংশ
বিষয়শ্রেণী:বাংলার শাসক
বিষয়শ্রেণী:ভারতীয় শাসক
বিষয়শ্রেণী:নবদ্বীপ
গুমুকবেড়িয়া

**গুমুকবেড়িয়া** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপী থানার অন্তর্গত একটি গ্রাম। ঊনবিংশ শতাব্দীতে নির্মিত রাসমঞ্চ এই গ্রামের উল্লেখযোগ্য পুরাকীর্তি।

## রাসমঞ্চ
ঊনবিংশ শতাব্দীর প্রথমার্ধে গুমুকবেড়িয়ার স্থানীয় নস্কর পরিবার একটি নবরত্ন আটকোণা প্রতিষ্ঠালিপিহীন রাসমঞ্চ নির্মাণ করেন। ভূপৃষ্ঠ থেকে ৭ ফুট উচ্চ ৮ ফুট ৪ ইঞ্চি দৈর্ঘ্যযুক্ত বাহুবিশিষ্ট আটকোণা ভিত্তিভূমির ওপরে নির্মিত রাসমঞ্চটির প্রতিটি বাহুর দৈর্ঘ্য ৫ ফুট ১১ ইঞ্চি ও উচ্চতা ৩৫ ফুট। স্থাপত্যটি নির্মাণে ২৫ X ১২ X ৫ ঘন সেন্টিমিটার মাপের পাতলা ইট ব্যবহৃত হয়েছে। এই স্থাপত্যে অর্ধগোলাকার খিলানযুক্ত মোট আটটি প্রবেশপথ রয়েছে। তিনটি করে টাস্কান রীতির খর্বাকার স্তম্ভ প্রবেশপথগুলির উভয়দিকে থেকে সেগুলির ভার বহন করেছে। প্রতি দুইটি খিলানের মাঝের দেওয়ালে আয়নিক ক্যাপিটাল যুক্ত একটি করে উচ্চ স্তম্ভ অবস্থিত, যার ওপরে কার্নিশের মাথায় একটি করে মোট আটটি ছোট রত্ন অবস্থিত। রাসমঞ্চের কেন্দ্রে একই আকৃতির কিন্তু আকারে বড় আরেকটি রত্ন অবস্থিত। এই নয়টি রত্ন প্রতিটিই রাসমঞ্চের ক্ষুদ্র সংস্করণ।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
গোকুলনগর, দক্ষিণ চব্বিশ পরগনা

**গোকুলনগর** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা নন্দদুলাল মন্দির এই গ্রামের উল্লেখযোগ্য পুরাকীর্তি।

## আটচালা শিবমন্দির
ঊনবিংশ শতাব্দীর প্রথমার্ধে ১৮ ফুট ৪ ইঞ্চি X ১৭ ফুট মাপের ও ৩৫ ফুট উচ্চতার পশ্চিমমুখী ত্রিখিলান আটচালা নন্দদুলাল মন্দির নির্মিত হয়। পূর্বে মন্দিরের চারটি অলিন্দ থাকলেও বর্তমানে শুধুমাত্রে পশ্চিম বারান্দাটি অবশিষ্ট রয়েছে। মন্দিরের গর্ভগৃহের ছাদ গম্বুজাকৃবিশিষ্ট।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
হরচন্দ্র ঘোষ

**হরচন্দ্র ঘোষ** () (২৩ জুলাই, ১৮০৮ - ৩ ডিসেম্বর, ১৮৬৮) উনিশ শতকের বাঙালি জজ। তিনি ডিরোজিওর শিষ্যরূপে হিন্দু কলেজে শিক্ষাপ্রাপ্ত হন। লর্ড উইলিয়াম বেন্টিঙ্ক তাকে গভর্নর জেনারেলের দেওয়ানের  পদ দিতে চাইলে তিনি তা গ্রহণে অসম্মত হন। পরে নতুন-সৃষ্ট মুনসেফের পদ পান। এক বছরের মধ্যে বাঁকুড়ার মুনসেফ থেকে হুগলীর সদর আমিন হন। ১৮৪৪ সালে প্রধান সদর আমিন হয়ে চব্বিশ পরগণায় বদলি হয়ে আসেন। ১৮৫২ সালে কলকাতা পুলিশ কোর্টের জুনিয়র ম্যাজিস্ট্রেট এবং ১৮৫৪ সালে কলকাতা ছোট আদালতের জজের পদ পান এবং ১৮৬৮ সাল পর্যন্ত দায়িত্ব পালন করেন। এ পদে তিনিই প্রথম বাঙালি। তিনি বাঁকুড়া ও সরশুনায় দুটি স্কুল স্থাপন করেন। বেথুন স্কুল কমিটির সভ্য ও 'রায়বাহাদুর' উপাধি ভূষিত ছিলেন। স্মৃতিরক্ষা কমিটি কর্তৃক স্থাপিত (১৮৭৬) তার মর্মরমূর্তি ছোট আদালতের প্রাঙ্গণে বর্তমান আছে। তার পুত্র রায়বাহাদুর জ্ঞানেন্দ্র চন্দ্র কলকাতা বিশ্ববিদ্যালয় ও অন্যান্য শিক্ষা প্রতিষ্ঠানে বহু লক্ষ টাকা দান করেছিলেন। কালীপ্রসন্ন সিংহর পিতা নন্দলালের মৃত্যুর পর তিনি তাঁর অভিভাবক হন। কালীপ্রসন্নকে জ্ঞাতিদের বিরুদ্ধে মোকদ্দমা লড়তে সাহায্য করেন। 

## তথ্যসূত্র

## বহিঃসংযোগ

বিষয়শ্রেণী:বাঙালি জজ
বিষয়শ্রেণী:বাংলার নবজাগরণ
বিষয়শ্রেণী:১৮০৮-এ জন্ম
বিষয়শ্রেণী:১৮৬৮-এ মৃত্যু
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:বাঙালি ব্যক্তি
বিষয়শ্রেণী:কলকাতার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় বিচারক
বাঁকুড়া ২ সমষ্টি উন্নয়ন ব্লক

**বাঁকুড়া ২ সমষ্টি উন্নয়ন ব্লক** হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার অন্তর্গত একটি প্রশাসনিক বিভাগ। এই ব্লকটি বাঁকুড়া থানার অন্তর্গত। এই ব্লকের সদর দফতর কাসিয়াকোলে অবস্থিত।

## ভূগোল
বাঁকুড়া ২ ব্লকের বিকনা পঞ্চায়েতটি  অক্ষ-দ্রাঘিমাংশে অবস্থিত। এই ব্লকটির আয়তন ২৫২.৩০ বর্গকিলোমিটার।

### গ্রাম পঞ্চায়েত
বাঁকুড়া ২ ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: বিকনা, জুনবেদিয়া, কোষ্টিয়া, মানকানালি, নাড়া, পুরন্দরপুর ও সুনবান্দা।

## জনপরিসংখ্যান
২০০১ সালের জনগণনা অনুসারে, বাঁকুড়া ২ ব্লকের সামগ্রিক জনসংখ্যা ১২৩,২৭৪। এর মধ্যে ৬৩,৩০৬ জন পুরুষ ও ৬০,০৬৮ জন নারী। ১৯৯১-২০০১ দশকে এই ব্লকের জনসংখ্যা বৃদ্ধির হার ১৩.৪৯%। উল্লেখ্য, উক্ত দশকে জেলায় জনসংখ্যা বৃদ্ধির হার ছিল ১৫.১৫% এবং রাজ্যে এই বৃদ্ধির হার ছিল ১৭.৮৪%।
	
## তথ্যসূত্র

## বহিঃসংযোগ
* 

বিষয়শ্রেণী:বাঁকুড়া জেলার সমষ্টি উন্নয়ন ব্লক
২০১৫ জিম্বাবুয়ে ক্রিকেট দলের পাকিস্তান সফর

জিম্বাবুয়ে ক্রিকেট দল পূর্ব-নির্ধারিত সময়সূচী মোতাবেক ১৯-৩১ মে, ২০১৫ তারিখ পর্যন্ত পাকিস্তান সফর করে। এ সফরে জিম্বাবুয়ে দল পাকিস্তানের বিপক্ষে ৩টি একদিনের আন্তর্জাতিক (ওডিআই) এবং ২টি টুয়েন্টি২০ আন্তর্জাতিকে (টি২০আই) প্রতিদ্বন্দ্বিতায় অবতীর্ণ হয়। সবগুলো খেলাই লাহোরের গাদ্দাফি স্টেডিয়ামে অনুষ্ঠিত হয়েছে। ২০০৯ সালে শ্রীলঙ্কা ক্রিকেট দলের উপর বর্বোরোচিত আক্রমণের পর এটিই হচ্ছে টেস্টভূক্ত দলগুলোর মধ্যে প্রথম সফর। টুয়েন্টি২০ আন্তর্জাতিকের সিরিজে ২-০ ব্যবধান জয়ের পর পাকিস্তান দল ৩ খেলার ওডিআই সিরিজে ২-০ ব্যবধানে জয় পায়। তন্মধ্যে তৃতীয় ওডিআইয়ে বৃষ্টির কারণে ফলাফল হয়নি। এরফলে দুই বছর পর পাকিস্তান প্রথমবারের মতো ওডিআই সিরিজ জয়লাভে সক্ষম হয়। পাকিস্তানের একদিনের আন্তর্জাতিক দলের অধিনায়ক আজহার আলী’র মতে, "অনেকগুলো কারণে এ সিরিজটি গুরুত্বপূর্ণ। তন্মধ্যে, আমাদের অনেকেই পাকিস্তানে কখনো খেলেননি। এ জয়ের ফলে আমাদের মধ্যে আত্মবিশ্বাস জন্মেছে।"

বেশকিছুসংখ্যক জিম্বাবুয়ের ক্রিকেটার পাকিস্তান ভ্রমণে তাদের নিরাপত্তার বিষয় নিয়ে উদ্বেগ প্রকাশ করলেও সফরে রাজী হয়েছেন। পাকিস্তানের অধিনায়ক মিসবাহ-উল-হক এ সফরকে সমর্থক, খেলোয়াড় ও পিসিবি কর্মকর্তাদের বিজয়রূপে আখ্যায়িত করেন। ফিকা’র নির্বাহী সভাপতি টনি আইরিশ বলেন যে, ‘সফর চালিয়ে যাবার ব্যাপারে আমরা খেলোয়াড়সহ খেলা পরিচালনাকারী কর্মকর্তাদের নিরাপত্তার বিষয়ে নিশ্চয়তা লাভের বিষয়টি খতিয়ে দেখব।’ এ বিষয়ে আইসিসি ঘোষণা করে যে, নিরাপত্তার বিষয়ে প্রতিবেদনের জন্য অপেক্ষা করা হচ্ছে। প্রতিবেদনের উপরই কর্মকর্তা প্রেরণের বিষয় নির্ভর করবে। কোন কারণে কর্মকর্তা প্রেরণ করা না হলে পিসিবি তাদের নিজস্ব কর্মকর্তার মাধ্যমে খেলা পরিচালনা করবে।

জিম্বাবুয়ে ক্রিকেট (জেডসি) তাদের নিজ সরকারের সাথে নিরাপত্তার বিষয়ে কথা বলেছে। ১৪ মে, ২০১৫ তারিখে জেডসি সফর স্থগিতের বিষয়ে প্রেস রিলিজ প্রকাশ করে।  কিন্তু মাত্র ১৫ মিনিটের ব্যবধানে তা পুণর্বহাল রাখে। ১৫ মে পর্যন্ত তারা পিসিবি’র সাথে আলোচনা চালিয়ে যাচ্ছে যে সফরটি হবে কি হবে না। ১৭ মে জেডসি সফর চালিয়ে যাবার ঘোষণা দেয়। অন্যদিকে, আইসিসি খেলাগুলোয় কোন কর্মকর্তা মনোনীত করতে অপারগতা প্রকাশ করে। কিন্তু, পিসিবিকে তাদের নিজস্ব আম্পায়ার নিযুক্ত করতে অনুমতি প্রদান করে। পাকিস্তান সফরে দলটি রাষ্ট্রীয় অতিথিরূপে নিরাপত্তা পায়। সেলক্ষ্যে চার হাজারেরও অধিক পুলিশ কর্মকর্তা তাদের নিরাপত্তা নিশ্চিত করে। নিরাপত্তা ব্যবস্থা নিশ্চিত করে জিম্বাবুয়ে দল ১৯ মে পাকিস্তানের আল্লামা ইকবাল আন্তর্জাতিক বিমানবন্দরে অবতরণ করে।

ওডিআই সিরিজের প্রথম খেলায় জিম্বাবুয়ের অধিনায়ক এলটন চিগুম্বুরাকে দলের ধীরগতিতে বোলিংয়ের কারণে পরবর্তী দুই খেলায় অংশগ্রহণের উপর নিষেধাজ্ঞা আরোপ করা হয়। ফলে পরবর্তী দুই খেলায় চিগুম্বুরার অনুপস্থিতিতে দলকে নেতৃত্ব দেন হ্যামিল্টন মাসাকাদজা।

## দলীয় সদস্য

## টি২০আই সিরিজ

### ১ম টি২০আই

### ২য় টি২০আই

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## আরও দেখুন
* ২০০৯ শ্রীলঙ্কা জাতীয় ক্রিকেট দলের উপর আক্রমণ

## বহিঃসংযোগ
* ইএসপিএন ক্রিকইনফোতে সিরিজের পাতা

বিষয়শ্রেণী:২০১৫-এ পাকিস্তানি ক্রিকেট
বিষয়শ্রেণী:২০১৫-এ জিম্বাবুয়ের ক্রিকেট
বিষয়শ্রেণী:২০১৫-এ আন্তর্জাতিক ক্রিকেট প্রতিযোগিতা
বিষয়শ্রেণী:জিম্বাবুয়ে ক্রিকেট দলের পাকিস্তান সফর
সরশুনা কলেজ

**সরশুনা কলেজ** বা **Sarsuna College** পশ্চিমবঙ্গের একটি কলেজ। এই শিক্ষাপ্রতিষ্ঠানটিতে স্নাতক ও স্নাতকোত্তর পর্যায়ে পড়ানো হয়। কলকাতা বিশ্ববিদ্যালয়ের  অধীনে সরশুনা কলেজ একটি নবতম উচ্চশিক্ষা প্রতিষ্ঠান। সরসুনা উচ্চবিদ্যালয় (সরসুনা হাইস্কুল) ভবনে কলেজের পঠনপাঠনের সুচনা হয়। এর ভিত্তিমূলে কোনও অর্থবান ব্যক্তি-প্রতিষ্ঠান, কোনও বিশেষ সম্পত্তিদাতার বিশেষ অনুগ্রহ ছিল না। এই সম্ভ্রান্ত উজ্জ্বল চতুঃস্তল ইমারত ও প্রায় দুই হাজারেরও অধিক ছাত্রসম্মিলনী গঠনেরস্বপ্ন ও তার বাস্তবায়নের উৎসমূলে আছে কয়েকজন বিশিষ্ট মানুষের অপরিসীম দায়বদ্ধতা, প্রাণনাশক্তি, দৃঢ় সঙ্কল্প এবং সর্বোপরি উদার হস্তে দান করা শতাধিক মানুষের কষ্টার্জিত অর্থসমবায়। গতি ও আধুনিকতার বহুমুখিনতা উভয়ের সম্মিলনই এই মহাবিদ্যালয়ের লক্ষ্য।অতীতকে উপেক্ষা নয়, আগামীকে সাদরে গ্রহণ; এই বাণী মর্মে রেখে এই বিদ্যাপ্রতিষ্ঠান বর্তমানের গভীরে দৃঢ়প্রত্যয়ের শিকড় প্রোথিত রেখে গ্রীক দেবতা জ্যানস-এর মতো বিগত ও অনাগতকে যথার্থ উপলব্ধি করতে সতত উৎসুক।এই প্রতিষ্ঠানের অন্তরবিশ্বাস এই যে,- শিক্ষা হল উপায় ও অভীষ্ট, অনুসন্ধান ও অনুসন্ধেয়, উৎপ্রেরণা ও উপায়দাতৃ। ভিন্নতর সমাজ সংস্কৃতি অর্থনীতি ও শিক্ষার পরিবেশ থেকে আগত শিক্ষার্থীর মননের স্বাধীনতা, নব-নব আবিষ্কার-এর প্রেরণাদান এবং ব্যক্তিগত প্রতিভার বিকাশ-এর ক্ষেত্র প্রস্তুতির জন্য এই প্রতিষ্ঠান সংকল্পবদ্ধ। ব্যক্তিক বা সামূহিক যে-কোনো বিকাশের ক্ষেত্রে প্রাতিষ্ঠানিক নিয়ম-নীতির বিশেষ ভূমিকা থাকে, এই মহাবিদ্যালয় সে স্থান অক্ষুণ্ণ রাখতে বদ্ধপরিকর। এই মহাবিদ্যালয় তার উদ্দেশ্যকে তাই রবীন্দ্রনাথের অমোঘ বাণীর সুরে সুর মিলিয়ে দিয়ে আপন নীতি রচনা করেছে- ‘জ্ঞানের পবিত্রদীপ্তাগ্নি প্রজ্জ্বলন ও মানবাত্মতার পরিশুদ্ধি ও পরিপূর্ণতা।’

## বিভাগসমূহ
### বিজ্ঞান
* রসায়ন
* পদার্থবিদ্যা
* গণিত
* কম্পিউটার বিজ্ঞান
* প্রাণিবিদ্যা
* উদ্ভিদবিদ্যা
* মাইক্রোবায়োলজি
* বায়োকেমিস্ট্রি
* ইলেক্ট্রনিকস
* পরিসংখ্যান

### মানবিক

* বাংলা
* ইংরেজি
* ইতিহাস
* রাষ্ট্রবিজ্ঞান
* অর্থনীতি
* শিক্ষা
* ভূগোল
* চলচ্চিত্র অধ্যয়ন

## তথ্যসূত্র

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৯-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:কলকাতার বিশ্ববিদ্যালয় ও কলেজ
জোড়পুকুরিয়া মাধ্যমিক বিদ্যালয়

**জোড়পুকুরিয়া মাধ্যমিক বিদ্যালয়** মেহেরপুর জেলার গাংনী উপজেলার জোড়পুকুরিয়া গ্রামের একটি মাধ্যমিক বিদ্যালয়। বিদ্যালয়টি মেহেরপুর জেলার মাধ্যমিক বিদ্যালয় গুলোর মধ্যে একটি।

## ইতিহাস
এই বিদ্যালয়টির মোট জমির পরিমাণ ৯.৯২ একর। এসব জমি জোড়পুকুরিয়া গ্রামের সুহৃদয় ব্যক্তিগণ দান করেছেন। ১৯৬৭ সালে জনৈক হাজী হারুন-অর-রশীদ ইত্যাদি স্থানীয় ব্যক্তিরা জমি ও অর্থ দানের মাধ্যমে বিদ্যালয়টি ১৯৬৭ সালে প্রতিষ্ঠা করার উদ্যোগ গ্রহণ করেন। প্রতিষ্ঠা লগ্নে প্রথমে ষষ্ঠ শ্রেণী চালু করা হয়। তার প্রতি বছর একটি করে শ্রেণী বৃদ্ধি পেয়ে অষ্টম শ্রেণী পর্যন্ত স্বীকৃতি পায় ১৯৬৮ সালে এবং মাধ্যমিক স্বীকৃতি পায় ১৯৭২ সালে । ১৯৭১ সালের স্বাধীনতা যুদ্ধের সময় পাঠদানে ব্যাপক বিঘ্ন ঘটে। তবুও যুদ্ধের পরবর্তী সময়ে আবারও বিদ্যালয়টি পাঠদান শুরু করে। তখন বিদ্যালয়ে টিনশ্যাডের ঘরে চাটায়ের বেড়াদিয়ে পাঠদান করা হত। বিদ্যালয়টি বর্তমানেকার্যনির্বাহী কমিটির দ্বারা পরিচালিত হয়ে থাকে।

## অবস্থান
মেহেরপুর জেলার গাংনী উপজেলার জোড়পুকুরিয়া গ্রামের কুষ্টিয়া-মেহেরপুর মহাসড়কের পশ্চিম পার্শ্বে অবস্থিত।

## উল্লেখযোগ্য শিক্ষক ও শিক্ষার্থী

## তথ্যসূত্র

বিষয়শ্রেণী:মেহেরপুর জেলা
বিষয়শ্রেণী:গাংনী উপজেলা
বিষয়শ্রেণী:মেহেরপুর জেলার শিক্ষাপ্রতিষ্ঠান
বিষয়শ্রেণী:মেহেরপুর জেলার বিদ্যালয়
বিষয়শ্রেণী:খুলনা বিভাগের শিক্ষাপ্রতিষ্ঠান
বিশ্ব তথ্য সমাজ দিবস

**বিশ্ব তথ্য সমাজ দিবস** বা পূর্বের** বিশ্ব টেলিযোগাযোগ দিবস** একটি আন্তর্জাতিক দিবস। তিউনিসে অনুষ্ঠিত ২০০৫ তথ্য সমাজের উপর বিশ্ব সম্মেলনের পর জাতিসংঘের সাধারণ পরিষদে গৃহীত একটি প্রস্তাবনার মাধ্যমে ১৭ মে এই দিবস হিবেসে ঘোষণা করা হয়।

দিবসটি পূর্বে ১৭ মে, ১৮৬৫ সালে, আন্তর্জাতিক টেলিযোগাযোগ ইউনিয়নের প্রতিষ্ঠার স্মৃতিরক্ষা **বিশ্ব টেলিযোগাযোগ দিবস** হিসাবে পরিচিত ছিল। ১৯৭৩ সালে মালাগা-টরেমোলিনসে অয়োজিত এক পূর্ণক্ষমতাপ্রাপ্ত সম্মেলনে প্রবর্তিত হয়।

এই দিবসের প্রধান প্রতিপাদ্য ইন্টারনেট এবং নতুন প্রযুক্তির মাধ্যমে সঙ্ঘটিত সামাজিক পরিবর্তনের বৈশ্বিক সচেতনতা বৃদ্ধি করা। এছাড়াও ডিজিটাল ডিভাইড হ্রাস করার লক্ষ্যেও কাজ করে থাকে।
পটভূমি
বিশ্ব টেলিযোগাযোগ ও তথ্য সমাজ দিবস (WTISD) পালনের উদ্দেশ্য হল ইন্টারনেট এবং অন্যান্য তথ্য ও যোগাযোগ প্রযুক্তি (ICT) ব্যবহারের মাধ্যমে সমাজ ও অর্থনীতিতে কী কী সম্ভাবনা আসতে পারে, সেই বিষয়ে সচেতনতা বৃদ্ধি করা এবং ডিজিটাল বৈষম্য দূর করার উপায় সম্পর্কে সচেতনতা বৃদ্ধি করা। ১৭ মে প্রথম আন্তর্জাতিক টেলিগ্রাফ কনভেনশন স্বাক্ষর এবং আন্তর্জাতিক টেলিযোগাযোগ ইউনিয়ন (ITU) প্রতিষ্ঠার বার্ষিকী।
## ইতিহাস
১৯৬৯ সাল থেকে প্রতি বছর ১৭ মে বিশ্ব টেলিযোগাযোগ দিবস পালিত হয়ে আসছে, যা আইটিইউ প্রতিষ্ঠা এবং ১৮৬৫ সালে প্রথম আন্তর্জাতিক টেলিগ্রাফ কনভেনশন স্বাক্ষরের দিন। ১৯৭৩ সালে মালাগা-টোরেমোলিনোসে অনুষ্ঠিত পূর্ণাঙ্গ সম্মেলনে রেজোলিউশন ৪৬ হিসেবে এটি প্রতিষ্ঠিত হয়েছিল।
২০০৫ সালের নভেম্বরে, তথ্য সমাজের উপর বিশ্ব শীর্ষ সম্মেলনে জাতিসংঘের সাধারণ পরিষদের প্রতি আহ্বান জানানো হয় ১৭ মে তারিখটিকে বিশ্ব তথ্য সমাজ দিবস হিসেবে ঘোষণা করার জন্য, যাতে তথ্য ও যোগাযোগ প্রযুক্তির গুরুত্ব এবং WSIS কর্তৃক উত্থাপিত তথ্য সমাজের সাথে সম্পর্কিত বিস্তৃত বিষয়গুলির উপর আলোকপাত করা যায়। সাধারণ পরিষদ ২০০৬ সালের মার্চ মাসে একটি প্রস্তাব ( A/RES/60/252 ) গ্রহণ করে, যেখানে বলা হয় যে প্রতি বছর ১৭ মে বিশ্ব তথ্য সমাজ দিবস পালিত হবে।
২০০৬ সালের নভেম্বরে, তুরস্কের আন্টালিয়ায় অনুষ্ঠিত আইটিইউ প্লেনিপোটেনশিয়ারি কনফারেন্সে ১৭ মে তারিখে বিশ্ব টেলিযোগাযোগ ও তথ্য সমাজ দিবস হিসেবে উভয় অনুষ্ঠান উদযাপনের সিদ্ধান্ত নেওয়া হয়। আপডেট করা রেজোলিউশন ৬৮ সদস্য রাষ্ট্র এবং সেক্টর সদস্যদের প্রতি বছর নিম্নলিখিত বিষয়গুলির জন্য উপযুক্ত জাতীয় কর্মসূচি আয়োজনের মাধ্যমে দিবসটি উদযাপনের জন্য আমন্ত্রণ জানায়:
কাউন্সিল কর্তৃক গৃহীত বিষয়ের উপর প্রতিফলন এবং ধারণা বিনিময়কে উদ্দীপিত করা।
সমাজের সকল অংশীদারদের সাথে থিমের বিভিন্ন দিক নিয়ে বিতর্ক করা।
আইটিইউ এবং এর বাকি সদস্যদের কাছে পাঠানোর জন্য, বিষয়বস্তুর অন্তর্নিহিত বিষয়গুলির উপর জাতীয় আলোচনার প্রতিফলন ঘটিয়ে একটি প্রতিবেদন তৈরি করা।

## তথ্যসূত্র

## বহিঃসংযোগ
*বিশ্ব টেলিযোগাযোগ এবং তথ্য সমাজ দিবস  - আন্তর্জাতিক টেলিযোগাযোগ ইউনিয়ন

বিষয়শ্রেণী:জাতিসংঘ
বিষয়শ্রেণী:সমাজে প্রযুক্তি
বিষয়শ্রেণী:অলাভজনক প্রযুক্তি
বিষয়শ্রেণী:ইন্টারনেট গভর্নেন্স
বিষয়শ্রেণী:আন্তর্জাতিক টেলিযোগাযোগ ইউনিয়ন
বিষয়শ্রেণী:মে উদ্‌যাপন
বিষয়শ্রেণী:জাতিসংঘের দিবস
বিষয়শ্রেণী:ইন্টারনেট পরিচালনা
আলমগীর মনসুর (মিন্টু) মেমোরিয়াল কলেজ

**আলমগীর মনসুর (মিন্টু) মেমোরিয়াল কলেজ, ময়মনসিংহ** যা জাতীয় বিশ্ববিদ্যালয়ের অধিভুক্ত ময়মনসিংহ শহরে অবস্থিত একটি কলেজ। ২৪ জানুয়ারি ১৯৬৯ সালে পুলিশের গুলিতে নিহত শহীদ আলমগীর মনসুর মিন্টুর নামে এই কলেজ প্রতিষ্ঠিত হয়। আইয়ুব খানের পতনের দাবীতে ও শহীদ আসাদের মৃত্যুর প্রতিবাদে আন্দোলনের সময় মিছিলে পুলিশের গুলি বর্ষণে বাউন্ডারি রোডে জিলা স্কুল ছাত্রাবাসের সন্নিকটে গুলিবিদ্ধ হয়ে আলমগীর মনসুর মিন্টু  নিহত হন। কলেজটিতে সহশিক্ষা কার্যক্রম চালু রয়েছে। এখানে বিজ্ঞান, মানবিক ও ব্যবসায় শিক্ষা শাখার অধীনে পাঠদান হয়। ময়মনসিংহের কেন্দ্রস্থলে অবস্থিত কলেজগুলোর মধ্যে এটি অন্যতম।

## অবস্থান
ময়মনসিংহ শহরের জিরো পয়েন্ট থেকে থেকে ৩ কিলোমিটার দক্ষিণ-পূর্বে গাঙ্গিনার পাড়ের দক্ষিণে প্রায় ১ একর জায়গা নিয়ে গড়ে উঠেছে এই কলেজ। রাজধানী ঢাকা থেকে ১২০ কিলোমিটার উত্তরে ময়মনসিংহে এর অবস্থান।

## প্রাসঙ্গিক তথ্য
এই কলেজে শিক্ষকসংখ্যা ৮৩ জন। এবং ছাত্রছাত্রীসংখ্যা প্রায় ২৫০০±।

## ইতিহাস
১৯৬৯ সালে পূর্ব পাকিস্তান ব্যাপী আইয়ুব খান বিরোধী গণঅভ্যুত্থানে ২৪ জানুয়ারি শহিদ হন আলমগীর মনসুর মিন্টু। আন্দোলনের সময় মিছিলে পুলিশের গুলি বর্ষণে বাউণ্ডারি রোডে জিলা স্কুল ছাত্রাবাসের সন্নিকটে তিনি গুলিবিদ্ধ হয়ে মারা যান। আলমগীর মনসুর মিন্টুর জন্ম ঢাকা জেলার ধামরাই থানার অন্তর্গত কেলিয়া গ্রামে ১৯৪৮ সালের ১ জানুয়ারি। নাসিরাবাদ কলেজের প্রাণিবিদ্যা বিভাগের তৎকালীন তরুণ অধ্যাপক এবং গণপ্রজাতন্ত্রী বাংলাদেশ সরকারের সাবেক ধর্মমন্ত্রী বীর মুক্তিযোদ্ধা অধ্যক্ষ মতিউর রহমান প্রিয় ছাত্রের স্মৃতি রক্ষার্থে বাংলাদেশ সরকারের অস্থায়ী রাষ্ট্রপতি শহিদ সৈয়দ নজরুল ইসলাম, তৎকালীন ময়মনসিংহ জেলা আওয়ামীলীগের সাধারণ সম্পাদক মোঃ রফিক উদ্দিন ভূঁইয়া প্রমূখদের সহযোগিতায় উক্ত সালেই মিন্টু কলেজ প্রতিষ্ঠা করেন।

## বিভাগ
এই কলেজে যেসব বিভাগ চালু আছে সেগুলো হচ্ছে

* বাংলা
* ইংরেজি
* ইসলামের ইতিহাস ও সংস্কৃতি
* দর্শন বিভাগ
* অর্থনীতি
* রাষ্ট্রবিজ্ঞান
* সমাজকল্যাণ
* সমাজকর্ম
* উদ্ভিদবিদ্যা
* প্রাণীবিদ্যা
* গণিত
* পদার্থবিদ্যা
* রসায়ন
* ভূগোল
* হিসাববিজ্ঞান
* ব্যবস্থাপনা
এবং এইচ এস সি পর্যায়ে
* বিজ্ঞান
* কলা
* ব্যবসায় শিক্ষা


## তথ্যসূত্র

বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ময়মনসিংহ জেলার মহাবিদ্যালয়